A-Z i Hjørring udvider. Nu vil det både sælge fødevarer og non-food varer.

A-Z varehuset på Vandværksvej i Hjørring skal udvides til et todelt varehus - et med fødevarer og et med nonfood. Det har et flertal i Hjørring Teknik- og Miljøudvalg givet grønt lys til. Beslutningen vækker stor glæde hos ledelsen i det nuværende A-Z-varehus. - Vi ser det som en spændende udfordring, siger driftschef Michael Mikkelsen. Dansk Supermarked, der ejer blandt andet A-Z og Bilka, har en lignende model i Viborg. Kommunen har på grund at planloven fået et nej til at dispensere fra reglerne, så der kan bygges et samlet Bilka. Det er baggrunden for at varehuset opføres som to selvstændige varehuse.